༧།འདི་ལོ་ཕྱི་ཟླ་༦པའི་ནང་དོན་གཅོད་སྤེན་པ་ཚེ་རིང་ལགས་ནས་བཀའ་ཤག་ལ་ཛ་དྲག་གི་སྙན་སེང་ཞུས་དོན་དུ།རྒྱལ་ས་ཝ་ཤིང་ཊོན་དུ་དོན་གཅོད་ལས་ཁང་གི་དངུལ་ཁང་རྩིས་སྒོ་ཁག་ལྔ་ཕྱི་ཟླ་༧པའི་ཚེས་༡༦གོང་ཆ་ཚང་སྒོ་བརྒྱབ་དགོས་པའི་དངུལ་ཁང་གི་སྔོན་བརྡ་འབྱོར་སྐོར་ཕྱི་དྲིལ་ལས་ཁུངས་ནས་བཀའ་ཤག་ལ་སྙན་སེང་ཞུས་ཏེ་བྱེད་ཕྱོགས་གང་མྱུར་ལམ་སྟོན་ཡོང་བ་ཞུས་པར།དེ་སྐོར་འབྲེལ་ཡོད་ལས་ཁུངས་བརྒྱུད་ཛ་དྲག་ལམ་སྟོན་གནང་དགོས་གྱུར་ཡོད།འོན་ཀྱང་རྗེས་སུ་དོན་གཅོད་ནས་དངུལ་ཁང་གི་འགན་འཛིན་མི་སྣར་འབྲེལ་གཏུགས་སྐབས་དངུལ་ཁང་གི་རྩིས་སྒོ་གང་ཡོད་རང་འཇགས་འཇོག་འཐུས་མོས་མཐུན་བྱུང་ཡོད།དེ་ལྟ་བུའི་ལྷོད་གཡེང་དང་ཧོལ་རྒྱུགས་འཐུས་ཤོར་བྱུང་བ་བཅས་ལས་བཀའ་ཤག་ལ་ཐུགས་འཚབ་ཆེན་པོ་བྱུང་ཡོད།